b"\n_START_ARTICLE_\nTassili n'Ajjer\n_START_SECTION_\n\xc3\x98kologi\n_START_PARAGRAPH_\nP\xc3\xa5 grunn av h\xc3\xb8yden, og sandsteinens evne til \xc3\xa5 magasinere vann, er vegetasjonen i Tassili n'Ajjer rikere enn i den omkringliggende \xc3\xb8rkenen. Truede, endemiske arter som Cupressus dupreziana (Saharasypress) og Myrtus nivellei (Saharamyrte) finnes i den h\xc3\xb8yereliggende \xc3\xb8stlige halvdelen av fjellene.\n_START_SECTION_\nForhistorisk kunst\n_START_PARAGRAPH_\nOmr\xc3\xa5det er ogs\xc3\xa5 kjent for sin forhistoriske bergkunst, og andre arkeologiske lokaliteter, som skriver seg fra neolittisk tid, da klimaet var langt gunstigere \xe2\x80\x93 mer av en savanne enn en \xc3\xb8rken. Bergkunsten viser kvegflokker, store ville dyr som krokodiller, og menneskelig aktivitet som jakt og dans. Bergkunsten har stilistiske fellestrekk med f\xc3\xb8r-ngunisk kunst fra det s\xc3\xb8rlige Afrika._NEWLINE_Parken ligger n\xc3\xa6r bergkunstomr\xc3\xa5det Tadrart Acacus i Libya, som ogs\xc3\xa5 er et verdensarvomr\xc3\xa5de."